‘หม่อมอุ๋ย’ชื่อโผล่EE ถือหุ้นใหญ่อันดับ14
&nbsp;
10 ส.ค. 2554

โพสต์ทูเดย์ — “หม่อมอุ๋ย” เปิดเผยตัว ถือหุ้นใหญ่อันดับที่ 14 ในบริษัท อีเทอเนิล เอนเนอยี ของกลุ่มคอมลิงค์ หุ้น EE หอมหลังเปลี่ยนธุรกิจเป็นพลังงานทดแทน ฟรีโฟลตถึง 28% 
นายวรเจตน์ อินทามระ กรรมการ บริษัท อีเทอเนิล เอนเนอยี (EE) หรือเดิมบริษัท ซีฮอร์ส (SH) เปิดเผยว่า ตอนนี้บริษัทไม่ต้องแก้ไขปัญหาสภาพคล่องที่มีปริมาณผู้ถือหุ้นรายย่อย (ฟรีโฟลต) ต่ำกว่าเกณฑ์ 15% แล้ว เพราะตั้งแต่บริษัทเปลี่ยนธุรกิจอาหารเป็นพลังงานทดแทน ทำให้ฟรีโฟลตเพิ่มขึ้นมาอยู่ที่ 28% จากเดิมอยู่ที่ 11%
ทั้งนี้ จากโครงสร้างผู้ถือหุ้น ณ วันที่ 23 มี.ค. 2553 พบว่า ม.ร.ว.ปรีดิยาธร เทวกุล หรือหม่อมอุ๋ย ถือหุ้นใหญ่อันดับที่ 14 จำนวน 28 ล้านหุ้น คิดเป็น 1.01% จากเดิมไม่ปรากฏรายชื่อ ขณะที่กลุ่มมหัทธนาดุลย์ อดีตเจ้าของบริษัท ซีฮอร์ส ที่เคยถือรวมกว่า 54 ล้านหุ้น หรือ 1.94% ขณะนี้ก็ไม่ได้ถือหุ้น EE แล้ว
สำหรับความคืบหน้าในการสร้างโรงงานผลิตเอทานอล นายวรเจตน์ กล่าวว่า จะเริ่มก่อสร้างได้ในไตรมาส 23 นี้ และคาดว่าจะแล้วเสร็จเริ่มรับรู้รายได้ในไตรมาส 34 ปี 2555 เป็นต้นไป โดยในปีนี้จะมีรายได้จากการขายผลผลิตทางเกษตรประมาณ 22 ล้านบาท ปี 2554 จำนวน 29.35 ล้านบาท และปี 2555 จะมีรายได้ทั้งหมด 35 ล้านบาท หลังเริ่มรับรู้รายได้จากธุรกิจเอทานอลบางส่วน
“โรงงานเอทานอลของเราจะมีต้นทุนในการผลิตพลังงานไบโอแก๊สถูกกว่าคนอื่นถึง 67% แต่ยังล้างขาดทุนสะสมที่มีอยู่ 600700 ล้านบาท ไม่หมดในเร็วๆ นี้” นายวรเจตน์ กล่าว
นายศักรินทร์ ร่วมรังษี ผู้ช่วยผู้จัดการ สายงานกำกับตลาดหลักทรัพย์ ตลาดหลักทรัพย์แห่งประเทศไทย กล่าวว่า หุ้น EE ยังไม่สามารถย้ายไปหมวดพลังงานได้ เพราะยังไม่ได้เริ่มก่อสร้างโรงงานเอทานอล และกว่าจะมีรายได้จากธุรกิจนี้คงต้องใช้เวลาอีกสักระยะ